‘ओप्पो’ होगा टीम इंडिया का नया प्रायोजक
बेंगलुरु | भारतीयक्रिकेट टीम को नया स्पॉन्सर मिल गया। ओप्पो मोबाइल इंडिया कंपनी अब भारतीय क्रिकेट टीम की नई प्रायोजक होगी। बीसीसीआई ने मंगलवार को यह घोषणा की। गौरतलब है कि मौजूदा प्रायोजक ‘स्टार इंडिया’ ने स्पॉन्सरशिप आॅक्शन में हिस्सा लेने से इनकार कर दिया था, जिसके बाद बीसीसीआई को नए प्रायोजक की तलाश थी। जून में होने वाली चैंपियंस ट्रॉफी में भारत की टीम ओप्पो के नाम वाली जर्सी में खेलते हुए नजर आएगी। बाजार विशेषज्ञों के मुताबिक पेटीएम, रिलायंस जियो जैसी कंपनी भी स्पॉन्सरशिप की इच्छुक थीं। बोर्ड ने बताया कि ओप्पो की बीसीसीआई के साथ यह नई साझेदारी इस साल अप्रैल से शुरू होगी और अगले पांच साल तय कायम रहेगी। लोगो भारत की पुरुष, महिला, टीम और अंडर-19 टीम की जर्सी पर दिखेगा। ओप्पो ने 1,079 करोड़ रुपए में पांच साल के लिए स्पांसरशिप हासिल की है। विवो 768 करोड़ के साथ दूसरे स्थान पर रही।
सूत्रों के मुताबिक द्विपक्षीय सीरीज में हर वनडे मैच के लिए लगभग 4.1 करोड़ रुपये और एशियन क्रिकेट काउंसिल (एसीसी) और इंटरनेशनल क्रिकेट काउंसिल के लिए करीब 1.56 करोड़ रुपये का भुगतान किया जाएगा।
hin_Deva hin_Deva hin_Deva